สวัสดีค่ะ คุณ คือหนูอยากทราบว่าเพราะอะไรทำไมอยู่ๆประจำเดือนหนูถึงมา2 รอบอ่ะคะ เมื่อก่อนหนูทานยาคุมกำเนิดติดกันประมาณ2-3ปีเพิ่งจะมาหยุดเมื่อไม่กี่เดือนนี่เองคะ ปกติประจำเดือนหนูจะมาวันที่6-10 ตรงทุกครั้งหลังแต่พอหลังที่หนูหยุดทาน เมื่อเดือนที่แล้วประจำเดือนหนูมาช้ามาก ปกติมันต้องมาวันที่6แต่เดือนที่แล้วมา 20กว่าๆหนูไม่รู้เพราะว่าเหตุมาจากที่หนูชอบทานของเย็นและชาเย็นใส่ไข่มุกรึเปล่าถึงทำให้มาช้าเพราะปกติจะไม่ค่อยกินของเย็น แต่มาเดือนนี้ เมื่อไม่กี่วันนี่ประจำเดือนหนูมาวันที่6เหมือนทุกครั้ง แต่มาวันนี้ ประจำเดือนหนูมาอีกแล้ว หนูสงสัยมันเป็นเพราะอะไรค่ะ หนูควรไปตรวจร่างกายไหมค่ะ.
สวัสดีค่ะโดยปกติแล้วจะมีระยะของรอบประจำเดือนประมาณ 21 - 35 วัน และไม่เกิน 7 วัน ขึ้นกับแต่ละบุคคล หากมีประจำเดือนถี่ ห่าง หรือ นานเกินไป ถือว่าผิดปกติอาการประจำเดือนมาผิดปกติหรือไม่สม่ำเสมอนั้นเป็นสิ่งที่พบได้ค่อนข้างบ่อย ส่วนสาเหตุที่ทำให้ประจำเดือนมาบ่อยหรือมาไม่สม่ำเสมอนั้น มีหลายอย่าง เช่น ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) การรับประทานยาหรืออาหารบางชนิดที่อาจมีฮอร์โมนเพศหญิงผสมอยู่ (แต่ไม่เกี่ยวกับการรับประทานอาหารเย็น ๆ) ความผิดปกติของการตกไข่ (ovarian dysfunction) การออกกำลังกายหนัก หรือความเครียด ก็ทำให้ประจำเดือนมาไม่สม่ำเสมอได้ การทำงานของไทรอยด์ผิดปกติ เป็นต้นแนะนำว่า หากประจำเดือนยังมีลักษณะผิดปกติ ไม่แน่ใจ หรือสงสัย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ